Rikunarita-ORG/Wikinium huggingface dataset:
# Nacionalni park Lake Clark

| Nacionalni park Lake Clark Lake Clark National Park and Preserve |
| --- |
| Jezero Clark i masiv Chigmit |
| Lokacija |
| Položaj | Cookov zaljev Masiv Aleuti |
| Najbliži grad | Anchorage |
| Država |  SAD  Aljaska |
| Koordinate | 60°58′0″N, 153°25′0″W |
| Historija |
| Osnovan | 2. decembar 1980 |
| Karakteristike |
| Površina | 1,631.100 ha |
| Administracija |
| Posjećenost | 11.639 (2012) |
| Web-stranica |
| www.nps.gov |

**Lake Clark** (engleski: *Lake Clark National Park and Preserve*) je nacionalni park i rezervat prirode na jugozapadu Aljaske u Sjedinjenim Američkim Državama.

## Geografija

Nacionalni park Lake Clark je prostor surove divljine, jedinstvenih geoloških karakteristika, pun oštrih vrhova, granitnih tornjeva, sa desetak glečera i stotinu vodopada. Unutar parka leže i dva aktivna vulkana, Redoubt i Iliamna, koji su viši od 3000 metara.
Do parka je moguće doći jedino malim avionima.

Karta Nacionalnog parka Lake Clark
Park leži na zapadnoj obali Cookova zaljeva jugozapadno od Anchoragea. Sam nacionalni park ima površinu od 10 603 km², a rezervat prirode dodatnih 5708 km².

Najveća atrakcija parka je istoimeno glacijalno jezero Clark dugo 65 km, koje je najveće od 20 sličnih jezera u podnožju masiva Chigmit, gdje se spajaju Aleuti i Aljaska. Jezero je najvažnije mrijestilište crvenih lososa u Sjevernoj Americi.

## Historija

Lake Clark je proglašen nacionalnim spomenikom 1978. godine, nakon čega su mu promjenjene granice 1980. kad je proglašen nacionalnim parkom i rezervatom prirode.

## Flora i fauna

Niži predjeli parka pokriveni su tajgom, odnosno smrekama, brezama i topolama, dok su viši planinski djelovi u zapadnoj unutrašnjosti pokriveni tundrom. Od životinja u parku žive sobovi, aljaške ovce, grizliji (mrki medvjedi), bjeloglavi supovi i sivi sokoli.

## Reference

## Vanjske veze

* Službene starnice parka (`en`)
* *Lake Clark National Park and Preserve* na portalu Encyclopædia Britannica (`en`)
# Nacionalni park Mount Rainier

*Za ostale upotrebe, pogledajte Mount Rainier (razvrstavanje).*

| Nacionalni park Mount Rainier Mount Rainier National Park |
| --- |
| Zaleđeni vrh |
| Lokacija |
| Položaj | Washington |
| Najbliži grad | Tacoma |
| Država | Sjedinjene Američke Države |
| Koordinate | 46°51′0″N, 121°45′0″W |
| Historija |
| Osnovan | 1899. |
| Karakteristike |
| Površina | 956,600 ha |
| Administracija |
| Posjećenost | 1,518,491 (2018.) |
| Web-stranica |
| Mount Rainier National Park |

**Nacionalni park Mount Rainier** (engleski: *Mount Rainier National Park*) je nacionalni park na zapadu Američke savezne države Washington u masivu Kaskadske planine.

## Historija i karakteristike

Park je osnovan 1899. radi očuvanja stratovulkana Mount Rainier visokog 4,392 metara. Prostire se na površini od 956,6 km², udaljen oko 56 km jugoistočno od Tacome i nekih 48 km sjeveroistočno od vulkana Mount Saint Helens.

Nacionalni park Mount Rainier
Klima u parku je hladna planinska, pa je Mount Rainier zimi prekriven snijegom, a sam vrh - ledom, zbog tog ima dvadesetak glečera.
Najveći od njih glečer Emmons leži na sjeveroistočnoj padini.

Na terenu parka godišnje pada puno padavina, naročito po zapadnim obroncima Mount Rainiera.

Najveći dio napada zimi kao snijeg, koji na većim nadmorskim visinama može pasti u bilo koje godišnje doba.
Sijega zna napadati u enermnim količinama, tako je meterorolška stanica Paradise, na južnoj padini, zabilježila neke od najvećih količina snijega na svijetu, koje ponekad imaju i po 24 metra.

## Reference

## Vanjske veze

* *Mount Rainier National Park* (na portalu Encyclopaedia Britannica)] (`en`)
* *Mount Rainier, An Icon on the Horizon* (na portalu National Park Washington) (`en`)